Man jaag met gesteelde kar in polisiestasie vas | Maroela Media
Die gesteelde motor nadat die bestuurder in die polisiestasie se muur vasgejaag het Foto: Nieu-Seeland Polisie
Volgens die polisie wou die bestuurder en ŉ meisie wat saam met hom was weghardloop ná die ongeluk, maar polisiebeamptes het hulle daar naby aangekeer.
“Die bestuurder het ŉ geringe kopbesering opgedoen en die polisiestasie het vandag bietjie krake wat nie gister daar was nie,” het supt. Richard Chambers, distriksbevelvoerder van Auckland, gesê.
Chambers het gesê die voorval is komies, maar hy het egter gemaan die feit dat ŉ jong man sonder ŉ rybewys in die stad rondgery het, vermoedelik met ŉ gesteelde voertuig en boonop onder die invloed van alkohol was, is nie lagwekkend nie.
Die man sal na verwagting Woensdag in die distrikshof in Auckland verskyn op aanklag dat hy hom teen die polisie verset het, onwettig ŉ motor geneem het, onder die invloed van alkohol bestuur het en sonder ŉ rybewys bestuur het.
Intussen berig Stuff die motor het aan ŉ 71-jarige pensioenaris behoort wat dit gebruik het om daagliks by sy 66-jarige vrou te gaan kuier. Sy bly in ŉ versorgingsoord sedert sy haar heup 18 maande gelede tydens ŉ val gebreek het. Klik hier om meer te lees.
Hy gaan seker aangekla word vir lekker dryf, brandewyn het nie brieke nie en whiskey ook nie n clutch nie
Kom hy dalk van Suid-Afrika af???
Ek dink nie so nie, Nella. Dit lyk nie na ‘n BMW nie…
Lag my gat af! Mens sou kon sweer dit gebeur net ‘n Afrika!!!!!